Liszt-díjas karmester a Mûvészeti Akadémia élén
Vashegyi György Liszt Ferenc-díjas karmestert választották a Magyar Mûvészeti Akadémia (MMA) új elnökévé a szervezet keddi közgyûlésén a Pesti Vigadóban.
Vashegyi György a legfiatalabb jelöltként, 140 szavazattal lett Fekete György leköszönõ elnök után a Magyar Mûvészeti Akadémia új elnöke. Mellette Marton Éva Kossuth-díjas operaénekest, a nemzet mûvészét és Rátóti Zoltán Jászai Mari-díjas színészt, rendezõt és érdemes mûvészt jelölték a tisztségre az MMA jelölõbizottságának jóváhagyásával. Marton Éva harminchatot, Rátóti Zoltán ötvenet kapott az összesen leadott 226 érvényes szavazatból.

VAshegyi György programbeszédében azt mondta, az MMA szellemi és mûvészeti súlya napról napra növekszik, jó úton jár küldetése betöltéséhez. Szerinte az akadémia

fontos feladata lesz a jövõben a mûvészeti nevelés erõsítése a közoktatásban,

a szerepvállalás a közmûvelõdési lehetõségek szélesítésében, a támogatás és ösztöndíjrendszer bõvítése, a mûvészeti ismeretterjesztés erõsítése a közmédiában, valamint az akadémikusok teljes életmûvének digitalizálása, archiválása és a szerzõi jogok rendezésével elérhetõvé tétele az interneten.

Vashegyi György a feladatok között azt is kiemelte, hogy Makovecz Imre közéleti örökségének szellemében kell erõsíteni a magyar kulturális és mûvészeti élet határokon átnyúló egységét. Errõl azt mondta, „mindezt a lehetõ legszélesebb társadalmi, politikai és szakmai együttmûködésben szeretném megvalósítani”.

Jankovics Marcell Kossuth-díjas filmrendezõ, a nemzet mûvésze az ülésen jelentette be, hogy egy nappal korábban

visszalépett a jelöltségtõl.

Döntését rövid felszólalásában nem akarta kommentálni, ugyanakkor alelnökjelöltként tartott beszédében azt mondta: sem a hatalom, sem a hivatali munka nem vonzza, kritikai szemlélete sem illik egy elnökhöz, de továbbra is szeretne hasznos lenni az MMA számára.

Az MMA alapszabálya szerint az elnököt a közgyûlés titkos szavazással, egyszerû többséggel választja meg, a tisztség legfeljebb két három éves cikluson keresztül tölthetõ be. Fekete György Kossuth- és Munkácsy Mihály-díjas belsõépítész 2011 óta állt az MMA élén. Az elnöki tisztséget Vashegyi György november 5-tõl veszi át. Fekete György leköszönõ elnök a keddi tisztújító közgyûlésen azt mondta, 

van mire büszkének lenni, van mit megköszönni egymásnak. 

Fekete György beszédében elmondta, hogy a Kecske utcából indultak, megdolgoztak a köztestületté válás törvényalkotási tennivalóival, gondozták a Pesti Vigadó újjáépítését, idõközben eltemették alapítójukat, Makovecz Imrét, soraikból pedig kilépõk is voltak. Azóta

évente több mint 60 koncertet, a négy galériában nagyjából 30 kiállítást rendeznek

Azt mondta, ez azt jelenti, hogy a Pesti Vigadó újra az elsõ számú magyar mûvészeti produkciós helyszínné avatódott. Fekete György elmondta, hogy rendezték a havi életjáradékok rendszerét az akadémián belül, a nem akadémikus mûvészeket támogató kísérõ támogatásokat, amelynek szociális része is van. Beindították a Nemzeti Szalon rendszerét, amely

a világon egyedül Magyarországon létezik,

ezen belül már szervezik a népmûvészeti szalon megvalósítását. Helyreállították a Hild-villát, kilencedikként pedig létrejött a mûvészetelméleti tagozat az MMA szervezetén belül. Bevezették a köztestületi státust, megalapították a nemzet mûvésze elismerést, különbözõ köztestületekbe delegátusokat küldenek, bizottságok munkáiban vesznek részt és több intézménnyel is együttmûködnek. A jövõbeli tervekrõl elmondta, hogy november közepén

megnyitják a Makovecz Emlékközpontot,

valamint a Magyar Építészeti Múzeum létrehozását is komoly munka elõzi majd meg.
Magyar Mûvészeti Akadémia Vashegyi György Fekete György